### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2022-2025 er der samlet afsat et rådighedsbeløb på 20,5 mio.  kr. fordelt med 1 mio. kr. i 2022, 14,3 mio. kr. i 2023 og 5,2 mio. kr. i 2024  til anlæg af en cykelsti mellem [adresse] og Rute 22. Der søges foreløbigt om en anlægsbevilling på 1 mio. kr. i 2022 til forundersøgelser, projektering og udbud.

## Indstillinger

Direktøren indstiller, at der gives en anlægsbevilling på i alt 1 mio. kr. til forundersøgelser, projektering og udbud finansieret af rådighedsbeløbet i 2022.

## **Behandling**

Teknik- og Miljøudvalget, Økonomiudvalget og Kommunalbestyrelsen.

## Sagsfremstilling

Målet med dette projekt er at anlægge cirka 4 km cykelsti mellem byerne [adresse] og Ugerløse og dermed at sikre en sikker og tryg betjening af trafikale mål så som skoler, institutioner, centerområder, arbejdspladser og fritidsaktiviteter.

Projektet er affødt af cykelstiplan 2016-2020 og vedtaget endeligt af Kommunalbestyrelsen i januar 2017. Forinden igangsættelsen af dette projekt, har Kalundborg Kommune i august 2017 bestilt et notat omkring linjeføring og økonomi for de 4 ud af 5 ønskede stiforbindelser fra cykelstiplan 2016-2020.

Cykelstiforbindelsen mellem [adresse] og Rute 22 afgrænses til kun at omfatte anlæg af en stiforbindelse mellem [adresse] og Ugerløse. Etablering af cykelfaciliteter og almen trafiksanering i [adresse] og Ugerløse er ikke med i dette projekt.

Der søges foreløbigt om en anlægsbevilling på 1 mio. kr. til igangsættelse af forundersøgelser,
projektering og udbud.

Anlægsarbejdet forventes påbegyndt primo 2023 og forventes afsluttet primo 2024.

I forbindelse med projektarbejdet er der igangsat en løbende borgerdialog.

## Økonomiske konsekvenser

På investeringsoversigten for 2022-2025 er der samlet afsat et rådighedsbeløb på 20,5 mio.  kr. fordelt med 1 mio. kr. i 2022, 14,3 mio. kr. i 2023 og 5,2 mio. kr. i 2024 til anlæg af en cykelsti mellem [adresse] og Rute 22.

Det bemærkes, at restrådighedsbeløbet udgør 19,5 mio. kr.

[adresse] bemærkninger er indarbejdet i sagen.

### Sagens forløb

02-06-2022 Teknik- og Miljøudvalget
Anbefales.
15-06-2022 Økonomiudvalget
Anbefales.